Vi hadde et fantastisk opphold i leiligheten til Miguel.
Det var rent, leiligheten var utrolig fin og beliggenheten var fantastisk. Vi hadde høye forventninger, men boligen var faktisk mye bedre enn ventet.
Leiligheten ligger rett på stranden og har kort vei til det meste. Det er flere dagligvarebutikker i umiddelbar nærhet, der du kan kjøpe det du trenger - og masse gode restauranter i gåavstand.
Vi er en barnefamilie med tre barn (15, 7 og 9 år) og denne boligen oppfylte alle våre krav. Stranden er langgrunn og passer fint for både barnefamilier og de uten barn. Det er flere tivoli i nærheten som passer bra for barnefamilier.
Miguel var virkelig en super-host. Han var oppriktig opptatt av at vi skulle ha det bra, var tilgjengelig 24/7 og hjalp oss til og med med transport til flyplassen.
Her reiser vi gjerne igjen!
Hilsen Christine og Øystein